****

**Задужбина „Доситеј Обрадовић“ расписује ликовни и литерарни конкурс**

**РАДИОНИЦА БАСНОПИСАЦА**

**за ученике трећег и четвртог разреда основне школе**

Пошаљите до три најбоље написане и/или насликане басне Задужбини „Доситеј Обрадовић"! Развијајмо и на овај начин креативност, дружење кроз стваралачку игру, учење на Доситејевим поукама и порукама које говоре о животу, лепоти, хуманости и разумевању, о поштовању различитости.

Свака басна може да има само текст, само илустрацију, или обоје. Басна може бити рад једног ученика или малог тима (до 6 ученика). По могућности, уз писане, слати радове и у електронској форми. Жири састављен од познатих уметника одабраће најбоље радове који ће бити награђени.

Задужбина „Доситеј Обрадовић“ објавила је збирку најбољих радова који су награђени на конкурсу у периоду 2009-2012 под називом „У свету басне“. Литерарни конкурс „Радионице баснописаца“ се ове године расписује по осми пут.

**Крајњи рок за пријем радова је 16. мај 2016. године.**

Резултати конкурса ће бити објављени крајем маја.

**Радове слати на адресу:** Задужбина "Доситеј Обрадовић", Змај Јовина 4/II,  
11000 Београд,   
**са напоменом „За конкурс Радионица баснописаца“.**

**Обавезно доставити: име и презиме ученика, име и презиме учитеља, назив школе, место и контакт телефон.**

Телефон за информације: 011/32-82-240, 011/32-82-254   
E-mail: zaduzbinadositej@mts.rs; info@dositejeva–zaduzbina.rs

Контакт особе: Вероника Станић и Бојана Томовић